SVOA แวลู่ทะลัก-พุ่งกระฉูด 25% นิวไฮเกือบ 18 ปี จับตากำไร Q4/64 โตต่อเนื่อง
SVOA แวลู่ทะลัก-พุ่งกระฉูด 25% นิวไฮเกือบ 18 ปี จับตากำไร Q4/64 โตต่อเนื่อง รับไฮซีซั่นธุรกิจในกลุ่ม IT พร้อมลุ้นทั้งปี 64 โตแรง หลัง 9 เดือนกำไรแตะ 102 ลบ.
SVOA แวลู่ทะลัก-พุ่งกระฉูด 25% นิวไฮเกือบ 18 ปี จับตากำไร Q4/64 โตต่อเนื่อง รับไฮซีซั่นธุรกิจในกลุ่ม IT พร้อมลุ้นทั้งปี 64 โตแรง หลัง 9 เดือนกำไรแตะ 102 ลบ.
11 ม.ค. 2565

ผู้สื่อข่าวรายงานว่า ราคาหุ้นวันนี้(11ม.ค.65) บริษัท เอสวีโอเอ จำกัด (มหาชน) หรือ SVOA ณ เวลา 10:30 น. อยู่ที่ระดับ 3.82 บาท บวก 0.76 บาท หรือ 24.84% สูงสุดที่ระดับ 3.94 บาท ต่ำสุดที่ระดับ 3.06 บาท ด้วยมูลค่าการซื้อขาย 1.30 พันล้านบาท

โดยราคาหุ้น SVOA ปรับตัวเพิ่มขึ้นต่อเนื่องและนิวไฮรอบ และทำจุดสูงสุดอีกครั้งในรอบเกือบ 18 ปี นับตั้งแต่ราคาหุ้นปิดที่ระดับ 3.84 บาท เมื่อวันที่ 22 ม.ค.2547
ทั้งนี้ ปัจจัยที่ส่งผลให้มีแรงซื้อเข้ามาในหุ้น SVOA คาดว่านักลงทุนเข้าเก็งรับผลประกอบการไตรมาส 4/2564 โตต่อเนื่อง จากไตรมาส 3/2564 อยู่ที่ 34.00 ล้านบาท จากช่วงเดียวกันของปีก่อนอยู่ที่ 19.71 ล้านบาท
ส่วนงวด 9 เดือนปี 2564 มีกำไรกว่า 102 ล้านบาท จากช่วงเดียวกันของปีก่อนอยู่ที่ 69.51 ล้านบาท คาดหนุนผลงานทั้งปี 2564 เติบโตโดดเด่นจากปี 2563  อีกทั้งในช่วงไตรมาส 4 ถือเป็นช่วงไฮซีซั่นของธุรกิจในกลุ่ม IT และคาดรับประโยชน์กระแส WFH หนุน
